Richard Grenell në Beograd
Ambasadori Richard Grenell, i dërguar i posaçëm i presidentit Donald Trump për bisedimet Kosovë – Serbi po qëndron në Beograd.
Ambasadori Richard Grenell, i dërguari presidencial amerikan për bisedimet Kosovë - Serbisë qëndroi të enjten në Beograd, një ditë pasi vizitoi Prishtinën, për herë të parë që kur mori detyrën e re. Ai takoi kryeministren serbe, Ana Bërnabiç e më pas edhe presidentin serb, Aleksandër Vuçiç, me dyer të mbyllura. Në një komunikatë të zyrës së presidentit serb, thuhet se Aleksandër Vuçiç ka nënvizuar përkushtimin për zgjidhjen e marrëdhënieve me Kosovën nëpërmjet bisedimeve duke theksuar se “një zgjidhje kompromisi në interes të qëndrueshmërisë dhe ardhmërisë së gjithë rajonit, mund të arrihet duke respektuar interesat e ligjshme të Serbisë”. Ambasadori Grenell, të mërkurën takoi në Prishtinë presidentin e Kosovës Hashim Thaçi dhe përfaqësuesit e partive politike. lidhur me vizitën e tij në Prishtinë dhe Beograd, të lëshuar nga ambasadat amerikane në të dyja kryeqytetet thuhet se “, thuhet në deklaratë. Në një postim të ambasadës amerikane në Beograd thuhet se ai po qëndron atje me një porosi të qartë nga presidenti amerikan; “qytetarët e Serbisë dhe të Kosovës dëshirojnë paqe, zhvillim ekonomik, punë dhe një jetë më të mirë për fëmijët e tyre”, Ai u emërua më 4 tetor në detyrën e re, pak kohë pasi që sekretari amerikan i shtetit, Mike Pompeo kishte emëruar zotin Mathew Palmer si përfaqësues të posaçëm për Ballkanin. Emërimi i tyre, ndonëse kishte nxitur pikëpyetje ndër shumë vëzhgues, u mirëprit në Kosovë ku roli i Shteteve të Bashkuara vlerësohet i pazëvendësueshëm në të gjitha proceset politike. Ai po qëndron në rajon në një periudhë kur në Kosovë po numërohen votat e fundit të hedhura në zgjedhjet e parakohshme parlamentare të 6 tetorit, në të cilat kryeson lëvizja Vetëvendosje, e cila ishte kritike e rreptë e mënyrës se si janë zhvilluar bisedimet e ndërmjetësuara nga Bashkimi Evropian për normalizimin e marrëdhënieve Kosovë – Serbi. Këto bisedime janë pezulluar që nga nëntori i vitit 2018 kur Prishtina u vuri tarifa prej 100 për qind mallrave serbe në shenjë kundërshtimi ndaj fushatës së Beogradit kundër shtetësisë së Kosovës. Beogradi kushtëzon rifillimin e bisedimeve me heqjen e tarifave, ndërsa qeveria e deritashme e udhëhequr nga Ramush Haradinaj, i ka rezistuar trysnisë amerikane dhe evropiane për pezullimin apo heqjen e tyre. Diplomatët shpresojnë që ripërtëritja e bisedimeve të ndodhë para se Serbia të hyjë në periudhën e zgjedhjeve që mbahen në pranverën e vitit të ardhshëm.